Zabranjenu ljubav Mirko Milenković (23) platio je životom u subotu u njemačkom gradu Neu Isenburgu. Izdahnuo je na rukama voljene djevojke Daniele S. (19) nakon što ga je nožem izbo njezin brat Dominik S. (17) kojem se nije sviđalo što je sestrin dečko Srbin.

Izdahnuo joj na rukama

Trebala im je to biti jedna od najljepših večeri u životu. Mirko je s nestrpljenjem čekao Danielu da se spremi i da zajedno odu na njezinu maturalnu večeru.

A onda, oko 17.15, počela je noćna mora popraćena galamom i svađom Mirka i njegova nesuđenog šogora Dominika. Takav scenarij uznemirio je i Danielu koja je izašla van da bi vidjela što je posrijedi i ugledala prizor iz pakla. U lokvi krvi na tlu je beživotno ležao njezin četiri godine stariji dečko nad kojim je Dominik S. još uvijek držao nož. Daniela je vrisnula i grcajući u suzama bacila se na dečka kojem nije bilo pomoći. Nekoliko minuta kasnije, hitna pomoć konstatirala je smrt, a bešćutni ubojica priveden je i smješten u zatvor za maloljetnike. Velom crnine i boli zavijena je i Mirkova i Danielina obitelj.

Neutješne obitelji

– Ne možemo vjerovati da se to zaista dogodilo. Nitko ne može, ni naša ni njihova obitelj – sa suzama u očima je za srpske “Vesti” ispričao Goran Simić, ujak ubijenog mladića.

Mladićev drugi ujak, Mladen Simić, dodao je da ne zna otkud tolika mržnja maloljetnog Dominika S., ali naglašava da ne potječe iz obitelji koja bi se protivila vezi Hrvatice i Srbina.

– Do nas su doprli glasovi da se družio s Albancima s Kosova koji su mu punili uši riječima: “Kako dopuštaš da ti se sestra zabavlja sa Srbinom” i slično – objašnjava Simić mogući uzrok mržnje mladog Hrvata koji se, kasnije se ispostavilo, i prije sukobljavao sa stradalim mladićem, ali je on njegove prijetnje krio od obitelji i djevojke.

“Moj sin, ubila ga ljubav”, napisao je Mirkov otac ispod sinove fotografije na profilu neutješne Daniele S. Mladićevoj djevojci i njezinoj obitelji Milenkovićev otac ništa ne zamjera. Ipak, ništa ne može nadoknaditi njegovu bol zbog ugašenog mladog života prepunog planova.

>>Učenik (15) nožem izbo učiteljicu usred nastave!